**РАДНА ВЕРЗИЈА**

Наосновучлана 2.став 3 тачка 3), 10) и 11),члана 3.став 1. тачка 3), 10) и 11) и члана 4. став 1 и 3. Закона о комуналним делатностима ("Службенигласник РС", број 88/11, 46/14-одлука УС, 104/16 и 95/18), члана 20. став 1. тачка 2., члана 32. став 1. тачка 6) члана 86. став4. Закона о локалној самоуправи ("Службенигласник РС", број 129/07, 83/14 и 101/16), члана 39. Закона о прекршајима (''Сл. гласник'' број: 65/13, и 13/16) члана2. 14д, 14ђ, 14е. И 14.ж. Уредбе о начину и условима за отпочињање обављања комуналних делатности ( ''Сл. гласник РС'' број: 13/18, 66/18 и 51/19) члана 40. став 1. Тачка 6) Статута општине Оџаци ("Службени лист општине Оџаци", број 02/19), Привремени орган општине Оџаци на седници одржаној \_\_\_\_\_\_\_\_\_\_\_\_\_\_\_\_ донео је:

**ОДЛУКУ О УПРАВЉАЉУ КОМУНАЛНИМ ОТПАДОМ,**

**ОДРЖАВАЊУ ЧИСТОЋЕ НА ПОВРШИНАМА ЈАВНЕ НАМЕНЕ И ОДРЖАВАЊУ УЛИЦА И ПУТЕВ**

I ОПШТЕ ОДРЕДБЕ

Предмет уређивања

Члан 1.

Овомодлукомпрописујусе услови за обављање, начин обављања и поверавања обављања, права и обавезе вршилаца, права иобавезеграђана, правних лица и предузетника, као и њихови међусобни односи у вези обављањаследећекомуналнеделатности:

1) управљање комуналним отпадом;

2) одржавање чистоће на површинама јавне намене;

3) одржавање улица, путева

Члан 2.

**Родна неутралност израза**

Сви појмови употребљени у овој одлуци у мушком граматичком родуо бухватају мушки и женски род лица на којасе односе.

**Одређење комуналних делатности**

**Члан 3.**

Комуналналне делатности из члана 1. ове одлуке обухватају:

 1)управљање комуналним отпадом је сакупљање комуналног отпада, његово одвожење, третман и безбедно одлагање укључујући управљање, одржавање, санирање и затварање депонија, као и селекција секундарних сировина и одржавање , њихово складиштење и третман:

2) одржавање улица и путева у градовима и другим насељима је извођење радова којима се обезбеђује несметано и безбедно одвијање саобраћаја и чува и унапређује употребна вредност улица, путева, тргова, платоа и сл.;

3) одржавање чистоће на јавним површинама је чишћење и прање асфалтираних, бетонских, поплочаних и других јавних површина, прикупљање и одвожење комуналног отпада са тих површина, одржавање и пражњење посуда за отпатке на јавним површинама, као и одржавањејавних чесми, бунара, фонтана, купалишта, плажа и тоалета као комуналних објеката;

**II ЗАЈЕДНИЧКЕ ОДРЕДБЕ**

**Поверавање обављања комуналних делатности**

**Члан 4.**

Вршење комуналних услуга из члана 1. ове одлуке услуга по основу ове одлуке на подручју општине Оџакаврши:

1. у насељеним местима Оџаци, Каравуково, Дероње, Ратково, Лалић, Српски Милетић, Богојево и Бачки ГрачацЈавнокомунално предузеће ''Услуга'' Оџаци (у даљем тексту: ''Услуга''),
2. у насељеном месту Бачки Брестовац Јавно комунално предузеће 'Брестком''Бачки Брестовац (у даљем тексту: ''Брестком'').

 Заједнички назив за ''Услугу'' и ''Брестком'' је Комунално предузеће.

Комуналнопредузеће из става 1. овог члана, за отпочињање обављања комуналне делатности одржавање улица и путева и комуналне делатности одржавања чистоће на површинама јавне наменемораиспуњавати минималне условеизчлана14д. 14ђ. 14е. и 14з. утврђене Уредбом о начину и условима за отпочињање обављања комуналних делатности.

**Изјашњавање корисника услуга**

**Члан 5.**

Предузећеједужодаједномгодишњеспроведепоступакизјашњавањакорисника о квалитетупружањауслугаодстранеПредузећа,даљемтексту:Изјашњавање), и то у трајањуоднајмање 30 дана.

Јавни позив за изјашњавање изстава 1. oвог члана, објављује се у средствима јавног информисања, и у електронском облику на својој интернет страници и на интернет страни циопштине Оџаци.
 Предузеће је дужно да у року од 15 дана од дана завршеног изјашњавања, достави Општинској управи Извештај о резултатима изјашњавања корисника о квалитету пружања комуналних услуга.

Уколико су резултати изјашњавања корисника комуналних услугатакви, да већина корисника није задовољна пруженим комуналним услугама од стране вршиоца комуналне делатности, Општинска управа израђује Нацрт мера за отклањање недостатака наведених у изјашњавању корисника услуга и заједно са Извештајем о резултатима изјашњавања корисника о квалитету пружања комуналних услуга, доставља Општинскомвећу.

Општинско веће доноси акт о мерама за отклањање недостатака наведених у изјашњавању корисника услуга и одређује рок за предузимање мера, с тим да рок не може бити дужи од 90 дана.

Општинско веће доставља акт из става 4.овог члана, Скупштинио пштине ради информисања.

Уколико вршилац комуналне делатности не поступи у складу са ставом 4. ове одлуке, Скупштина општине може поверити обављање комуналне делатности другом вршиоцу комуналне делатности који испуњава услове из члана 4. став 3. одлуке.

**III. САКУПЉАЊЕ, ОДВОЖЕЊЕ И ОДЛАГАЊЕ КОМУНАЛНОГ ОТПАД**

**Члан 6.**

Комуналним отпадом у смислу ове одлуке сматрају се ситнији, лакши отпаци који свакодневно настају у домаћинствима и пословним просторијама корисника (папирни отпаци, отпаци који настају при спремању хране, пластична, стаклена, лимена и слична амбалажа, крпе, тканине, пепео, лишће, гранчице и други ситни отпаци и нечистоће из просторија и око њих) а који нису резултат индустријске, занатске или пољопривредне делатности.

 Под комуналним отпадом у смислу ове Одлуке не сматрају се:

 1. индустријски и пољопривредни отпаци,

 2. кабасти отпаци (расходовани-неупотребљиви већи предмети и апарати за

 домаћинства, отпадни грађевински материјал и сл.),

 3.стајско ђубриво,

 4.лешеви угинулих животиња,

 5.отпаци који захтевају посебан поступак

**Члан 7.**

Корисници услуга одношења и депоновања комуналног отпада су сви грађани, предузећа која послују у свим облицима својине, задруге, установе и друге организације и заједнице.

Корисници услуга из претходног става могу вршити депоновање комуналног отпада на депонију сопственим возилом у слкаду са Програмом из члана 13. став 1. ове одлуке.

**Члан 8.**

До одношења, комунални отпад се држи у кантама или затвореним врећама.

Стамбени објекти са више станова морају имати простор одређен за смештај судова за комунални отпад, приступачан за прилаз специјалних возила за одвожење отпада.

У вишестамбеним зградама, на сваких 10 станова, скупштина зграде мора да обезбеди по један контејнер или једну типску канту за два стана.

Власници, закупци и други корисници индивидуалних стамбених објеката дужни су да обезбеде најмање једну типску посуду – канту израђену у складу са стандардима ЕН 840, запремине 140 l а насипне тежине до 70 kg по домаћинству.

Охлађени пепео се држи искључиво у затвореним врећама.

**Члан 9.**

 Корисници услуга који обављају трговинску, угоститељску и другу делатност дужни су да обезбеде простор, односно одговарајуће судове за одлагање амбалаже и другог отпада који настаје у обављању тих делатности и услове којима се спречава растурање отпада.

 Забрањено је одлагање амбалаже и другог отпада који настаје у обављању делатности у посуде за комунални отпад постављене за одлагање отпада из стамбњених објеката.

**Члан 10.**

Корисници услуга код којих у обављању делатности настају отпадне материје које имају употребну вредност, дужни су да са тим отпадом поступају у складу са прописима којима се уређују услови разврставања, одлагања, коришћења и складиштења таквог отпада.

Корисници услуга код којих у обављању делатности настају отпадне материје које имају својство опасних материја, дужни су да са истим поступају у складу са посебним прописима о њиховом сакупљању и складиштењу.

**Члан 11.**

 Нови корисници услуга (власници, закупци и корисници стамбених, пословних и других објеката) дужни су да набаве одређен број посуда за сакупљање комуналног отпада и одлагање отпадака који настају у обављању делатности и да обезбеде простор за сакупљање комуналног отпада и смештај посуда за комунални отпад пре почетка коришћења стамбеног објекта, односно пре почетка обављања делатности у пословном објекту.

 Нови корисници услуга (предузећа, друга правна лица и предузетници) дужни су да пре почетка рада комуналном предузећу пруже доказ о набавци посуда за комунални отпад.

**Члан 12.**

Комунално предузеће је дужно да износи комунални отпад најмање једном недељно из индивидуалних стамбених објеката, и најмање два пута недељно из објеката колективног становања.

У изузетним случајевима, инспекција може одредити да се у појединим деловима насељених места комунални отпад износи у краћим временским интервалима у зависности од ситуације.

**Члан 13.**

Одвожење и депоновање комуналног отпада врши се према Програму сакупљања, одвожења и одлагања комуналног отпада (у даљем тексту: Програм) који доноси комунално предузеће а који нарочито садржи:

1. време и динамику одвожења смећа по врстама у смислу члана 6. и по насељима,
2. време прања и дезинфекције посуда за одлагање отпада,
3. укупан број посуда за одлагање отпада, по врстама отпада, које поставља Комунално предузеће
4. локације за одлагање отпада по врстама (у даљем тексту: Депоније)
5. планиране активности на санацији и одржавању депонија, набавци основних средстава и изворе финансирања
6. цене услуга које плаћају корисници услуга- физичка лица, правна лица и предузетници као и цене услуга које се финансирају из буџета општине,
7. друге неопходне елементе за квалитетно и континуирано обављање ове комуналне делатности.

Програм из става 1. овог члана, комунално предузеће доноси до 15. новембра текуће године за наредну годину, уз сагласност Оштинског већа.

У случају ванредних временских прилика, епидемиолошких и других оправданих разлога Председник општине може одредити да се у појединим насељима или деловима насеља, смеће одвози мимо времена и динамике предвиђене програмом.

**Члан 14.**

Корисници комуналне услуге плаћају цену за одвожење комуналног отпада комуналном предузећу, у складу са Програмом из члана 13.став1. које тако прикупљена средства користи у складу са наведеним Програмом.

Цена коју наплаћује комунално предузећеу у смислу претходног става, плаћа се месечно и утврђује се:

за стамбени простор – у месечном износу по домаћинству,

за пословне просторије - по m² површине пословног простора и

за предузећа – по уговору, а ако нема уговора по m² површине пословног простора

за сакупљање смећа са јавних површина - по m² јавне површине.

**Члан 15.**

 Комунално предузеће је дужно да на захтев корисника комуналне услуге износи отпад који не спадају у комунални отпад (шљака, шут, грађевински материјал, крупни отпатци и сл.) по цени утврђеној Програмом из члана 13.став 1. ове одлуке

 Комунално предузеће је дужно да одвезе отпад из става 1. овог члана и по налогу надлежног инспектора, а на терет корисника комуналне услуге.

**Члан 16.**

Депоновање смећа из стамбених, пословних и радних просторија и смећа са јавних површина врши се на депонијама чија је локација одређена урбанистичким плановима.

 Уз депонију мора постојати објекат намењен за прање и дезинфекцију возила и свако возило се после пражњења мора опрати и дезинфиковати.

**Члан 17.**

Депоније морају имати изграђене улазе и прилазе са најближе саобраћајнице и заштитни зелени појас.

На сваком улазу у депонију поставља се табла са следећим подацима:

1. назив депоније,
2. назив фирме и адреса субјекта који одлаже одпад на депонију,
3. радно време депоније,
4. забрањене и дозвољене врсте отпада за одлагање на депонију,
5. забрана приступа на депонију неовлашћеним лицима,

Обавезе из става 1. и 2. овог члана извршава Комунално предузеће.

**Члан 18.**

Отпад–смеће са возила за изношење смећа, на депонији се истовара на простору дневног одлагања и то на делу напредовања отпада.

Разастирање отпада са простора дневног одлагања врши се специјалним возилом (булдозером и др.) Комуналног предузећа.

**Члан 19.**

Место за одлагање смећа санира се слојем земље дебљине минимум 30 цм, најмање једном месечно да се спречи његово растурање, ширење непријатних мириса и заразе са депоније.

Текуће одржавање и санирање депонија из предходног става врши Комунално предузеће

Санирање дивљих депонија по налогу овлашћеног инпектора врши Комунално предузеће,

**Члан 20.**

 Забрањено је бацање комуналног отпада и другог отпада који се не сматра комуналним отпадом (шут, земља, грађевински материјал, намештај, кућни апарати, делови санитарне опреме и сл.) и извожење и депоновање шута, вишка земље и другог отпада са градилишта на просторима који нису за то предвиђени (стварање дивљих депонија).

 Лицу које поступи супротно забрани из става 1. овог члана, надлежни инспектор ће наложити уклањање дивље депоније о његовом трошку.

 Уколико лице из става 2. овог члана не поступи по налогу надлежног инспектора, уклањање дивље депоније извршиће се на његов терет, преко другог овлашћеног лица.

 Надлежно одељење Општинске управе општине Оџаци, може одредити да се вишак земље са градилишта извози и депонује ради насипања и нивелације одређених терена ван депоније.

 Комуналном предузећу за санацију дивљих депонија на територији општине Оџаци припада накнада у складу са Програмом из члана 13. став 1. ове одлуке.

**ОБАВЕЗЕ КОМУНАЛНОГ ПРЕДУЗЕЋА И КОРИСНИКА**

**Члан 21.**

Комунално предузеће је дужно да:

1. одржава чистоћу на површинама јавне намене у складу са програмом,

2. постави довољан број корпи и посуда за отпатке, у складу са програмом, редовно

 их празни и чисти простор око њих,

3. одвози комунални отпад у складу са програмом,

4. при одвожењу комуналног отпада, не подиже прашину, не ствара буку, не оштећује посуде за комунални отпад, простор и површине на којима се оне налазе, расути комунални отпад одмах покупи и уклони, приликом одвожења великих контејнера спречи растурање отпада стављањем мреже,

5. након одвожења комуналног отпада посуде-канте за комунални отпад врати на своје место,

6. да уклања крупне отпатке, у складу са програмом, као и на позив корисника

7. преко средстава информисања упозна јавност са програмима одржавања чистоће, одвожења и депоновања комуналног отпада, одвожења и депоновања крупних отпадака,

8. придржава се утврђеног реда првенства у пружању комуналних услуга у случају више силе,

9.изношење смећа које је према распореду требало изнети на дан празника, исто изнесе првог наредног радног дана.

10. има право на накнаду из локалних јавних прихода и наплату цене од непосредних корисника за пружене услуге.

**Члан 22.**

 Корисник је дужан да:

 1. обезбеди простор за комунални отпад до његовог преузимања од стране комуналног предузећа, односно простор за смештај посуда – канти за комунални отпад,

2. сакупља и одлаже комунални отпад у посуде за комунални отпад,

3. набави потребан број и тип посуда за комунални отпад,

4. обезбеди да простор на коме се налазе посуде за комунални отпад буде

приступачан и омогућава одвожење комуналног отпада,

5. комуналном предузећу плаћа прописану цену за извршену

услугу,

6. у посуде за комунални отпад не одлаже крупне отпатке, запаљиве, штетне и опасне материје,

7. комуналном предузећу пријави све промене (назив, адресу, текући рачун, статус, пресељење, промене величине пословно-стамбеног простора, власника, корисника и сл.) у року од 3 (три) дана,

8. комуналном предузећу измири сва дуговања пре одјаве вршења комуналне услуге о чему се даје писана потврда,

9. да потврду о измирењу дуговања комуналном предузећу, приложи надлежној инспекцији уколико то ова захтева,

10. са отпатцима који имају употребну вредност поступа у складу са прописима,

11. са отпатцима који имају својство опасних и штетних материја поступа у складу са прописима,

12. закључи уговор са овлашћеним оператером за одвоз амбалаже и другог отпада који настају у обављању делатности.

Члан 23.

Власници септичких јама обавезни су да их уредно чисте, како би спречили изливање фекалија и да писменим путем благовремено обавесте Комунално предузеће о потреби чишћења.

Комунално предузеће је дужно да по захтеву корисника очисти септичку јаму и одвезе фекалије у року од 24 часа од момента пријема захтева.

Члан 24.

Услуге изношења и депоновања смећа, немогу се обуставити због неблаговременог плаћања извршени хуслуга за:

1. објекте у којима се врше здравствене услуге;

2. објекте у којима су смештене школе и дечије установе;

3. друге објекте од општег значаја (суд, полицијска станица, аутобуска и железничка станица).

**IV ОДРЖАВАЊЕ ЧИСТОЋЕ НА ПОВРШИНАМА ЈАВНЕ НАМЕНЕ**

**Члан 25.**

Површинама јавне намене у смислу ове Одлуке сматрају се:

1. улични коловози, тротоари, тргови, пешачке стазе и бициклистичке стазе,

 шеталишта, прелази, паркиралишта,

1. аутобуске и железничке станице, станичне чекаонице, стајалишта у јавном

 саобраћају, бензинске станице,

1. паркови, улични травњаци и остале зелене површине, простори уз историјске и културне споменике, дрвореди, отворени канали за одвод воде,
2. пијаце,
3. спортски, рекреациони и забавни терени,

 6.купалишта (плаже) и базени,

 7.гробља,

 8.отворени простори између и око зграда, неизграђено грађевинско земљиште до привођења намени.

 **Члан 26.**

 Одржавање чистоће на површинама јавне намене врши се према Програму одржавања чистоће на површинама јавне намене (у даљем тексту: Програм) који нарочито садржи:

 1. површине јавне намене предвиђене за одржавање чистоће на територији насељених места општине Оџаци која је поверена комуналном предузећу,

 2. време, динамику и начин одржавања чистоће (чишћење, прање, поливање улица, тргова, пролаза, прилаза, платоа, мостова и сл.),

 3. број и врсту потребних посуда за сакупљање комуналног отпада и корпи за отпатке на површинама јавне наменеи динамику њиховог пражњења,

 4. износ накнаде за извршење послова из програма.

 5. друге неопходне елементе за квалитетно и континуирано обављање комуналне делатности

 Комунално предузеће доноси програм из става 1. овог члана, најкасније до 15. новембра текуће године за наредну годину.

 Сагласност на програм одржавања чистоће на површинама јавне намене даје Општинско веће општине Оџаци.

**Члан 27.**

 У складу са програмом, комунално предузеће поставља на површинама јавне намене довољан број корпи за отпатке и посуда за комунални отпад, на начин који омогућава њихово лако пражњење, прање, одржавање као и не ометање саобраћаја.

**Члан 28.**

За одржавање чистоће на површинама јавне намене комуналном предузећу припада накнада из средстава локалних јавних прихода, у складу са извршеним пословима предвиђеним Програмом из члана 26.став 1. ове одлуке.

**Члан 29.**

 О одржавању чистоће на површинама јавне намене на којима су израђени објекти од општег интереса и објекти намењени за јавно коришћење (аутобуске и железничке станице, бензинске станице, отворени спортски објекти, базен и сл.) старају се предузећа, односно лица која послују, управљају и користе наведене објекте,

 За одржавање чистоће на површинама јавне намене, односно за одвожење и одлагање отпадака са површина јавне намене из става 1. овог члана, комунално предузеће закључује посебан уговор са корисником.

**Члан 30.**

 О одржавању чистоће у стамбеним зградама старају се власници, закупци, односно скупштина зграде.

 Вршење послова из става 1. овог члана власници, корисници, односно скупштина зграде, могу поверити комуналном предузећу уговором којим се одређује време и начин одржавања чистоће, цена за извршене услуге и друга питања у вези са одржавањем чистоће у згради.

 Одржавање чистоће дворишног простора око зграда колективног становања, стамбено-пословних и пословних објеката врши комунално предузеће.

 За вршење послова из става 3. овог члана корисници услуга комуналном предузећу плаћају посебну накнаду у складу са Програмом из члана 26 .став1. ове одлуке.

**Члан 31.**

 У хитним и оправданим случајевима (епидемиолошки разлози, државни празници, одређене свечаности, сеоске славе, кирбаји и сл.) председник општине Оџаци може наредити чишћење, прање и поливање одређених површина јавне намене мимо времена и динамике предвиђене програмом.

 **Члан 32.**

 Ради одржавања и заштите чистоће на површинама јавне намене извођачи грађевинских радова дужни су да:

 1. прибаве одобрење за заузимање површине јавне намене које издаје Одељење за

урбанизам, стамбено-комуналне и имовинско-правне послове

2. чисте површине јавне намене испред градилишта докле допире растурање прашине

и грађевинског материјала,

3. квасе растресити материјал за време рушења и транспорта, као и приступне путеве,

одржавају функционалност сливника, отворених канала за одвођење атмосферских

вода у непосредној близини и на самом градилишту,

4. очисте точкове од блата пре изласка са градилишта, односно очисте запрљани

коловоз и друге површине од блата,

5. депоновани грађевински материјал обезбеде од растурања или разношења по

површинама јавне намене,

6. површине јавне намене које оштете доведу у исправно стање одмах а најкасније у

року од три дана од дана оштећења,

7. обезбеде да се земља и други растресити материјал (песак, шљунак, креч) не

расипа,

8. очисте површину градилишта од смећа и шута пре уклањања ограде градилишта.

**Члан 33.**

 Превоз лаког и растреситог материјала (струготине, хартије и др.) мора да се обавља тако да се онемогући његово расипање.

 Превоз огрева, грађевинског и другог материјала или течних материја мора да се обавља возилима која су обезбеђена тако да је спречено расипање ових материја.

 Када се утовар или истовар материјала из става 1. и 2. овог члана обавља на површини јавне намене она мора да буде очишћена и опрана након завршеног истовара или утовара.

**Члан 34.**

 Приликом извођења радова на одржавању и заштити других површина јавне намене (уређења зелених јавних површина, путева и сл.) извођач радова је дужан да, у циљу обезбеђивања сигурности корисника површине јавне намене, пре почетка извођења радова упозори кориснике о радовима које ће изводити.

**Члан 35.**

 Ради одржавања и заштите чистоће на површинама јавне намене забрањено је:

1. заузимати јавне површина без претходног одобрења од надлежног органа,

2. изношење смећа и другог отпада на места која нису за то одређена,

3. бацање хартије и другог смећа ван посуда за отпатке и у туђе посуде за отпатке или уличне корпе за смеће, прљати или на други начин стварати нечистоћу,

4. изливање и бацање отпадних вода, свих врста уља, осоке, држање отпадних материја, сточног ђубрива и слично,

5. пуштање и напасање стоке и живине по улицама и другим јавним површинама,

6. прање возила, цепање дрва, угља, печење ракије и сл.

7.бацање жара или на други начин паљење отпадака на јавним површинама, сипање воде, штетних и запаљивих материја, сточног ђубрива и сл. у посуде за смеће,

8. заузимати јавну површину смештајем прикључних машина и хаварисаних возила,

9. продавати робу на јавним површинама ван пијачног простора без одобрења надлежног органа,

10. постављање паноа и другог рекламног материјала на тротоарима и другим јавним површинама и изнад њих без одобрења надлежног органа,

11. коришћење јавних површина у пољопривредне и повртарске сврхе,

12. бацање лешева животиња на јавну површину ван сточног гробља,

13. затварање уличне атмосферске канализације,

14. кретање и паркирање возила на свим јавним површинама које за то нису предвиђене,

15. неовлашћено односити смеће на депонију и изливати отпадне фекалне воде,

16. пребирати и прекопавати по посудама и депонијама за смеће,

17. бацати тврде предмете и течност у канте за смеће неподесне за специјално возило,

18. расипати смеће ван канти за смеће и осталих судова за прикупљање смећа,

19. оправљање и сервисирање возила и других машина и обављање занатских делатности,

20. остављање амбалаже или робе испред трговинских и других радњи,

21. превртање и оштећење посуда за смеће и померање истих са одређених места,

22. кретање возила на којима је наталожено блато и друга нечистоћа,

23. кретање возила која нису обезбеђена од просипања материјала који се транспортује или испушта непријатне мирисе,

24.износити блато, возилима са споредних путева или других површина на асфалтиране саобраћајнице,

25. превозити растресити материјал (песак, земљу, шут, шљака, смеће, хартија и сл.) возилима из којих се тај материјал расипа,

26.остављати ствари и друге предмете на јавним површинама тако да ометају коришћење комуналних објеката,

27.код индивидуалног и колективног становања у двориштима забрањено је депоновање и паљење смећа,

28. изливање кондензата из клима уређаја на јавну површину,

29. трешење тепиха, поњава, кеса усисивача са балкона или тераса,

30. прскање траве на јавним површинама средствима за заштиту биља.

**V ОДРЖАВАЊЕ ПУТЕВА И УЛИЦА**

**Члан 36.**

 Одржавање путева и улица врши се у складу са Програмом одржавања путева и улица који доноси Комунално предузеће најкасније до 15. новебра текуће године за наредну годину, на који сагласност даје Општинско веће.

 На садржину програма сходно се примењују одредбе члана 13. став 1. ове одлуке.

**Члан 37.**

Поред одредби ове одлуке, на одржавање путева и улица како у љетњем тако и у зимском периоду примењују се одредбе Одлуке о општинским путевима, улицама и некатегорисаним путевима на територији општине Оџаци.

**VI NADZOR**

**Члан 38.**

 Надзор над применом ове одлуке и аката донетих на основу ње врши Општинска управа општине Оџаци – Одељење за инспекцијске послове.

 За прекршаје прописане овом одлуком инспектор је овлашћен да поднесе захтев за покретање прекршајног поступка и изда прекршајни налог.

**Члан 39.**

 У вршењу инспекцијског надзора инспектор је овлашћен да решењем наложи предузимање, у одређеном року, неопходних мера, ради отклањања неправилности којима је дошло до повреде одредаба ове одлуке.

 Ако се лице коме се мере налажу не налази на лицу места, решење из става 1. овог члана, може се донети и без његовог саслушања.

 Уколико лице коме се мере налажу не поступи по налогу из решења, инспектор ће донети закључак о дозволи извршења и спровести принудно извршење, путем другог лица, на трошак извршеника.

 Жалба на решење из става 1. овог члана не одлаже извршење решења.

 Инспектор је дужан да поднесе захтев за покретање прекршајног поступка пред надлежним органом, уколико је до неправилности дошло кривицом лица, као и уколико лице не поступи по решењу из става 1. овог члана.

 Ако инспектор у вршењу инспекцијског надзора уочи повреду прописа из надлежности другог органа, дужан је да без одлагања о томе обавести надлежни орган.

**Члан 40.**

У вршењу инспекцијског надзора учествује и комунални редар.

Комунални редар службеном белешком констатује неправилно коришћење површине јавне намене, усмено опомиње извршиоце прекршаја ради отклањања неправилности, прати да ли су утврђене неправилности отклоњење, а уколико нису предаје поступак на решавање инспектору.

**VII КАЗНЕНЕ ОДРЕДБЕ**

**Члан 41.**

**VIII. ПРИМЕНА ОДРЕЂЕНИХ ОДРЕДБИ ДРУГОХ ОДЛУКА**

**Члан 42.**

На обављање комуналних делатности из члана 1. ове одлуке сходно се примењују одредбе Одлуке о обављању комуналних делатности на територији општине Оџаци ''Службени лист општине Оџаци Број: \_\_\_) поглавље V. Права и обавезе вршилаца комуналних делатности и корисника комуналних услуга (члан 10. до 18.) поглавља VI. Финансирање комуналних делатности (члан 19. до 22.) поглавље VIII. Надзор Члан 26. до 30.) и одредбе поглавља IX. Казнене одредбе (Члан 31. до 33). уколико овом одлуком није друкчије прописано.

У случају да је кориснику комуналне услуге изречена казна по основу Одлуке о обављању комуналних делатности на територији општине Оџаци истом се за исти прекршај не може изрећи казна по основу ове одлуке и обрнуто.

**IX. PRELAZNE I ZAVRŠNE ODREDBE**

**Члан 43.**

Даном ступања на снагу ове одлуке престаје да важи Одлука о комуналним делатностима (''Службени лист општине Оџаци број: \_\_\_\_\_\_\_\_\_\_)

**Члан 44.**

Ова одлука ступа на снагу осмог дана од дана објављивања у Службеном листу општине Оџаци.

**ПРИВРЕМЕНИ ОРГАН ОПШТИНЕ ОЏАЦИ**